Uputa za pokretanjezahtjeva za priznavanje inozemne stručne kvalifikacijepo **općem sustavu priznavanja**

Dokumenti (dokazi) koji se prilažu zahtjevu trebaju biti predani u **ovjerenoj preslici (kopiji).**

Ako je originalni dokument izdan na stranom jeziku i nije na latiničnom pismu predaje se **u ovjerenom prijevodu na hrvatski jezik.**

Obrascu zahtjeva potrebno je priložiti **i po jedan primjerak NEOVJERENE preslike (kopije) gore navedenih dokumenata u cijelosti uključujući i plan i program.**

**Neovjerene kopije dokumenata NEMOJTE UVEZIVATI, jer se svi dokumenti skeniraju za potrebe e-ureda.**

**Ljubazno molimo da dokumente slažete redoslijedom kako su dolje navedeni na način da uz ovjereni dokument ili ovjereni prijevod priložite i neovjerenu kopiju tog dokumenta.**

**Napomene:**

* prijevod na hrvatski jezik vrši **stalni sudski tumač** za strani jezik na kojemu je izdana inozemna stručna kvalifikacija; prijevod se može obaviti i u inozemstvu uz napomenu da sudski tumač poveže dokument na izvornom jeziku i pismu s prijevodom na hrvatski jezik, budući da sudski tumač garantira točnost prijevoda.
* preslike službenih dokumenata u Republici Hrvatskoj **ovjerava javni bilježnik**; preslike službenih dokumenata **mogu se ovjeriti i u inozemstvu**;
* **ukoliko je Zahtjev nepotpun, podnositelj zahtjeva biti će pisanim putem obaviješteni o potrebnoj nadopuni dokumentacije.**
* **Hrvatska liječnička komora će nakon obrade zahtjeva podnositelju vratiti ovjerene kopije dokumenata i ovjereni prijevod dokumenata, a u predmetu će zadržati zahtjevu priložene neovjerene preslike (kopije).**

**Zahtjevu je potrebno priložiti slijedeće dokumente:**

1. **Dokaz o državljanstvu -** domovnica ili neki drugi dokument kojim se dokazuje državljanstvo ili preslika putovnice (pasoša)
2. **Dokaz o prethodno završenom obrazovanju** - **svjedodžbu završnog razreda srednje škole.** Ovaj dokaz **nije potrebno** priložiti ako su na dodatku diplome navedeni uvjeti upisu na visokoškolsku ustanovu.
3. **Dokaz o formalnoj osposobljenosti** ili drugi dokaz o završenom formalnom obrazovanju

* **diplomu** inozemne visokoškolske ustanove-medicinskog fakulteta.
* **dodatak diplomi, ili drugi dokument odnosno dokumente,** u kojem/kojima je naveden: službeni naziv i trajanje studijskog programa, uvjeti upisa, godina upisa, svi nastavni predmeti koji su bili propisani studijskim programom završetkom kojeg je podnositelj zahtjeva stekao visokoškolsku kvalifikaciju i akademski naziv doktor medicine u državi u kojoj je bilo provedeno osposobljavanje, ukupna satnica za svaki predmet i potvrda da su nastavni predmeti položeni (ocjena).
* **cjelovit nastavni plan i program** inozemne visokoškolske ustanove (medicinskog fakulteta), **s potvrdom koja glasi na podnositelja zahtjeva** da je taj nastavni plan i program bio važeći za podnositelja zahtjeva za priznavanje inozemne stručne kvalifikacije, te da je u skladu s njime stečena visokoškolska kvalifikacija doktora medicine.

podnositelji zahtjeva, **koji su tijekom studija prelazili s jedne visokoškolske ustanove na drugu visokoškolsku ustanovu** zahtjevu trebaju priložiti i:

* 1. preslike **indeksa** **obje** visokoškolske ustanove;
  2. **ispisnicu** s visokoškolske ustanove
  3. **odobrenje prijelaza-upisa** na drugu visokoškolsku ustanovu.

1. **Dokaz o položenom stručnom ispitu**

* **plan i program pripravničkog staža** (preslika stažističke knjižice i/ili plan i program izdan od inozemne nadležne ustanove ili izvadak iz inozemnog službenog lista važećeg za period provedbe pripravničkog staža podnositelja zahtjeva)
* **uvjerenje/potvrdu o položenom stručnom (državnom) ispitu**

1. **Dokaz o stručnoj kvalifikaciji**

* **plan i program specijalističkog staža** (preslika dokumenta praćenja specijalističkog staža i/ili plan i program izdan od inozemne nadležne ustanove ili izvadak iz inozemnog službenog lista važećeg za period provedbe specijalističkog staža podnositelja zahtjeva)
* **uvjerenje/potvrdu/ rješenje/diplomu o položenom specijalističkom ispitu**

1. **Dokaz o stručnom iskustvu -** potvrdu poslodavca ili presliku radne knjižice
2. **Licencu važeću u državi iz koje dolazi podnositelj**
3. **Ostali dokumenti**
4. **vjenčani list ili rješenje nadležnog tijela** za podnositelje zahtjeva koje su promijenile ime i/ili prezime
5. **punomoć,** za **određivanju opunomoćenika za primanje pismena ili za zastupanje s prebivalištem u Republici Hrvatskoj**, za podnositelje zahtjeva koji imaju prebivalište u inozemstvu (sukladno čl. 37 Zakona o općem upravnom postupku „Narodne novine“ br. 47/09). (*vidi obrazac*)
6. **Dokaz o uplati naknade za troškove postupka priznavanja inozemnih stručnih kvalifikacija u visini 132,72 EUR (1.000,00 kn preračunato po fiksnom tečaju konverzije: 1EUR = 7,53450) - preslika uplatnice** *(vidi uputa za uplatu naknade za troškove postupka)*